Rossiyaning “MTS” kompaniyasi O‘zbekistondagi UMS qo‘shma korxonasi ishtirokchilari tarkibiga kirdi

“Mobilniye TeleSistemi” OAJ Rossiya-O‘zbekiston telekommunikatsiya xizmatlarini ko‘rsatuvchi Universal Mobile Systems MChJ qo‘shma korxonasi ishtirokchilari tarkibiga kirdi. Bu haqda O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasi matbuot markazi xabar berdi.

“Mobilniye TeleSistemi” OAJ UMS ustav kapitalining 50,01% miqdoridagi ulushiga ega bo‘ldi. Ustav kapitalining qolgan 49,99% miqdoridagi ulushi O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasi tizimidagi “Radioaloqa, radiouzatish va televideniye markazi” DUKka tegishli bo‘ldi.
Ayni paytda Operatorga amaldagi qonunchilikka muvofiq tegishli litsenziyalar, zarur bo‘lgan chastota diapazoni, raqamlar sig‘imi hamda faoliyat ko‘rsatishi uchun boshqa kerakli ruxsatnomalar berilgan.